PPKE BTK

**PÁZMÁNY SZENIOR EGYETEM**

2022 őszi szemeszter

**jelenléti és online (hibrid) kurzus**

**Róma: művészet az örök városban**

*Tudományág:* művészettörténet

Minden út Rómába vezet: így a Szenior Egyetem művészettörténeti kurzusa is követi az ősi mondást. Az előadássorozat a kezdetektől a modern korig tekinti át az ókori világ és a kereszténység egyik legfontosabb központjának kiemelkedő művészeti alkotásait. Meglátogatjuk a világhírű etruszk gyűjteményt, és bebarangoljuk az ősi bazilikákat. Elzarándoklunk a középkor legfontosabb szent helyeire, és megcsodálhatjuk a reneszánsz és barokk festészet csúcsműveit. Megpihenünk a városszéli villákban, és nyomába szegődünk egy magyar mesternek, akit szintén ide húzott a szíve. A kurzus a város újabb kori építészetének bemutatásával zárul.

Az előadások **szerdai** napokon 17 órakor kezdődnek.

|  |  |  |
| --- | --- | --- |
| Dátum | A kurzus előadásai | Előadó |
| Szeptember 14. | Válogatás a Museo di Villa Giulia anyagából | Jankovits Katalin |
| Szeptember 21. | Remekművek a Musei Capitoliniben | Jankovits Katalin |
| Szeptember 28. | A köztársaságkori Róma a Capitoliumtól a Campus Martiusig | Bencze Ágnes |
| Október 5. | A későantik – keresztény és pogány – Róma | Bencze Ágnes |
| Október 12. | A pápák városa a 9-14. században | Szakács Béla Zsolt |
| Október 19. | Michelangelo és Raffaello freskói | Jernyei Kiss János |
| November 9. | A barokk kezdetei Rómában: Carracci, Caravaggio, Bernini | Jernyei Kiss János |
| November 16. | Villa suburbana. Művészet, pihenés, morál a 16-17. században | Bizzer István |
| November 23. | Michelangelo *Utolsó Ítélet* freskója a Sixtus kápolnában és 19. századi hatása | Kovács Imre |
| November 30. | Id. Markó Károly római évei 1832-1838 | Kopócsy Anna |
| December 14. | Róma építészete a 19-20. században | Rozsnyai József |